Diwezhatoch e skrivas Gauguin ul levr eñvorennoù (embannet da gentañ e 1901) titlet Noa Noa. Da gentañ e soñje komz eus e livadennoù ha deskrivañ e veaj e Tahiti. Burutellerien zo o deus lavaret e oa bet hanter faltasiet hag hanter kopiet danvez al levr gantañ. Diskuliañ a rae ennañ en doa kemeret ur plach trizek vloaz da bried pe vahine (ar ger Tahitieg evit maouez), un eured kaset da benn en un penn-devezh hepken. Tehaamana e oa anv ar plach, met anvet e oa Tehura en e eñvorennoù. En em gavout a reas dougerez e penn diwezhañ hañvezh 1892. Mathews a skriv e oa bet pouezet war yaouankiz ar plach gant Gauguin evit kaout un efed dramaek. Koulskoude ez eo gwirheñvel e oa Tehaamana e deroù ar grennardiezh, rak dar mare-se e veze profet alies merched yaouank evel gwragez da Gornôgiz. Neus roud ebet eus krouadur Tehaamana goude-se. Hervez Mathews a oa bet advabet hervez giz Tahiti. Tehaamana zo bet an danvez eus meur a livadur gant Gauguin, en o mesk Merahi metua no Tehamana hag Emañ an anaon o sellet ken brudet all, koulz hag an gizelladenn Tehura, e Mirdi Orsay hiziv. E dibenn miz Gouere 1893 en doa divizet Gauguin kuitaat Tahiti ha ne welas morse Tehaamana pe he bugel en-dro memes goude e zistro war an enezenn meur a vloaz goude.